
ΔΙΟΡΓΑΝΩΣΗ ΕΘΕΛΟΝΤΙΚΗΣ ΑΙΜΟΔΟΣΙΑΣ
Σάββατο 9 Απριλίου 2022

Το  Τμήμα  Εθελοντών Ενηλίκων του Εργαστηρίου  Ζωής του Κέντρου Πρόληψης Π.Ε. Λάρισας – ΟΚΑΝΑ  διοργανώνει εθελοντική Αιμοδοσία σε συνεργασία με το τμήμα Αιμοδοσίας του Γενικού Νοσοκομείου Λάρισας. Στο πλαίσιο της προσπάθειας για «Συν-κατασκευή» και της φετινής μας συνεργασίας σας προσκαλούμε να συμμετάσχετε και να στηρίξετε ενεργά αυτήν την εθελοντική δράση αλληλεγγύης.

Κάθε ενήλικος πολίτης που του το επιτρέπει η υγεία του μπορεί να προσφέρει εθελοντικά αίμα. Αν δεν μπορούμε να γίνουμε οι ίδιοι/ες αιμοδότες/τριες μπορούμε να προσπαθήσουμε να ενθαρρύνουμε και να συνοδεύσουμε τους κοντινούς μας ανθρώπους στην πρώτη τους εμπειρία εθελοντικής προσφοράς αίματος. Όποια και αν είναι η ομάδα μας η εθελοντική προσφορά αίματος είναι το ίδιο πολύτιμη και αναντικατάστατη και βοηθά τρεις συνανθρώπους μας! 

Προσφέροντας εθελοντικά αίμα συμβάλλουμε αποφασιστικά στην άμεση διαθεσιμότητα ελεγμένου ασφαλούς αίματος. 

Η αιμοδοσία θα πραγματοποιηθεί το Σάββατο 9 Απριλίου 9:00 με 13:00 στη στοά της Μανωλάκη 9-11, σε εξωτερικό χώρο με την τήρηση όλων των προβλεπόμενων υγειονομικών μέτρων.

Για περισσότερες πληροφορίες μπορείτε να καλείτε στο Κέντρο Πρόληψης στο τηλέφωνο 2410 555935 (πρωινές ώρες). 

